Տեղեկանք-հիմնավորում

«Բարձրավոլտ էլեկտրացանցեր» փակ բաժնետիրական ընկերության կանոնադրական կապիտալն ավելացնելու և 2017 թվականի գործունեության արդյունքներով Հայաստանի Հանրապետության 2018 թվականի պետական բյուջե վճարման ենթակա շահութաբաժնի չափը նվազեցնելու մասին» ՀՀ կառավարության որոշման նախագծի վերաբերյալ

|  |  |
| --- | --- |
| **1.** | **Անհրաժեշտությունը, ընթացիկ իրավիճակը և խնդիրները** |
|  | Կանոնադրական կապիտալում 50 և ավելի տոկոս պետական բաժնեմաս ունեցող առևտրային կազմակերպությունների կողմից շահութաբաժինները հաշվարկվում և վճարվում են պետբյուջե ՀՀ կառավարության 03.03.2011թ. №202-Ն որոշման (այսուհետ` Որոշում) սահմանված կարգի (այսուհետ՝ Կարգ) համաձայն և շահութաբաժնի հաշվարկման հիմնական բազան (բաղադրիչը) հաշվետու տարվա զուտ շահույթն է (Կարգի 7-րդ կետի 1-ին ենթակետ):  ՀՀ էներգետիկ ենթակառուցվածքների և բնական պաշարների նախարարության ենթակայության՝ 100% պետական բաժնեմասով «Բարձրավոլտ էլեկտրացանցեր» ՓԲԸ-ն (այսուհետ՝ Ընկերություն) համար ՀՀ հանրային ծառայությունները կարգավորող հանձնաժողովի 23.12.2016 թ N 421Ա որոշմամբ սահմանված էլեկտրական էներգիայի հաղորդման ծառայության մատուցման սակագնում «Իրան-Հայաստան 400 կՎ էլեկտրահաղորդման 3-րդ օդային գծի և համապատասխան ենթակայանի կառուցում» ներդրումային ծրագրի իրականացման համար ներգրավված միջոցների 2019 և 2020 թվականների ընթացքում մարման և սպասարկման համար նախատեսվել է 5 742,0 մլն դրամ: Այդ գումարի (եկամտի) գծով հաշվետու ժամանակահատվածում ծախսեր չեն առաջացել, դրանով պայմանավորված 5742,0 մլն դրամ եկամտի գումարը առաջացրել է շահութահարկի պարտավորություն (1 148,4 մլն դրամ), որը փաստացի վճարվել է Ընկերության կողմից:  Որոշմամբ սահմանված Կարգի համաձայն միայն վերը նշված` 5 742,0 մլն դրամ եկամտից (ծախս չունեցող) առաջանում է 2 296,8 մլն դրամ շահութաբաժնի պարտավորություն: Սակայն մնացած գործոններով պայմանավորված (մասնավորապես՝ արտարժույթի և արտարժույթով արտահայտված Ընկերության շուրջ 54,5 մլրդ դրամ պարտավորությունների վերագնահատումից առաջացել է 2604,5 մլն դրամ բացասական տարբերություն (վնաս), իսկ հիմնական միջոցների արժեզրկումից վնասը կազմել է 1146,8 մլն դրամ) 2017թ. գործունեության արդյունքներով ՀՀ պետբյուջե վճարման ենթակա շահութաբաժնի պարտավորությունը կազմել է 615,255 մլն դրամ: |
| **2.** | **Կարգավորման նպատակը և բնույթը** |
|  | ՀՀ կառավարության սույն որոշման նախագծով` Ընկերությունն ազատվում է 2017թ. գործունեության արդյունքներով Կարգի համաձայն հաշվարկված ՀՀ 2018թ. պետբյուջե վճարվող 615,255 մլն դրամ շահութաբաժնի վճարման պարտավորությունից և այդ գումարի չափով, բաժնետոմսերի անվանական արժեքի մեծացման միջոցով սահմանված կարգով ավելացվում է Ընկերության կանոնադրական կապիտալը: |
| **3.** | **Նախագծի մշակման գործընթացում ներգրավված ինստիտուտները և անձիք** |
|  | ՀՀ էներգետիկ ենթակառուցվածքների և բնական պաշարների նախարարություն: |